Forfatter Maeve Binchy Snell er død
Tirsdag rapporterte irske medier den triste nyheten om at Binchy Snells døde etter kort tids sykdom. Binchy beskrives som en av landets største forfattere, og president Michael D. Higgins er blant de som har sendt en siste hilsen. - Hun var en fantastisk romanforfatter og spaltist, som engasjerte millioner rundt om i verden. Hun var en stor historieforteller og vi har satt pris på hennes evne til å engasjere, underholde og overraske oss, sier presidenten. Hennes første roman, «Light a Penny Candle», kom i 1982 og ble en bestselger. Til sammen skrev Binchy 16 romaner som til sammen solgte 40 millioner eksemplarer verden over, og er oversatt til 37 språk. Det skriver Reuters. Binchy ble født i Dublin i 1940, og startet sin karriere som lærer før hun gikk over til pennen, og jobbet som skribent og journalist. På tross av at hun i 2000 annonserte at hun skulle pensjonere seg, lot pensjonisttilværelsen vente på seg. Binchy Snell fortsatte å skrive helt til hun utga sin siste roman, «Minding Frankie», i 2010.
Den irske journalisten og forfatteren, Maeve Binchy Snell, kjent som Maeve Binchy, døde i går 72 år gammel.